Il-Pulizija Ingliża ħarġet ritratti ta' żgħażagħ li qed jiġu mfittxija mill-Pulizija għad-diżordni u vjolenza li kien hemm waqt il-final tal-Euro 2020 tal-Ħadd li għadda f'Wembley Stadium. Investigaturi qed janalizzaw filmati tas-CCTV u filmati li ġej mill-kameras milbusa mill-pulizija waqt il-finali bejn l-Ingilterra u l-Italja biex isibu żgħażagħ li jridu jitkellmu magħhom. Żewġ persuni ġew arrestati s-Sibt wara li nqabdu idaħħlu persuni l-grawnd mingħajr biljett. Il-Metropolitan Police ppubblikaw ritratti u sar appell għall-partitarji biex jiġu identifikati supporters li jaħsbu li jridu jagħmlulhom xi mistoqsijiet. Qabel il-partita, grupp ta' persuni nqabbdu fuq il-kameras jiġġieldu u jaqbżu uffiċjali tas-sigurtà biex jidħlu l-grawnd mingħajr biljett. Madwar 19-il-uffiċjal weġġgħu, b'wieħed minnhom sofra ksur f'idejh waqt li affronta il-partitarji fil-kapitali Ingliża.